open-index/open-wikipedia-markdown huggingface dataset:
Krists Netlaus

**Krists Netlaus** (dzimis  Berģos) ir latviešu skeletonists.

Pirmo lielāko panākumu K. Netlaus guva 2016. gadā — II Pasaules Jaunatnes ziemas olimpiskajās spēlēs Lilehammerē, kad ieguva ceturto vietu. Šajā pat gadā Krista Netlausa sasniegums Pasaules čempionātā junioriem bija 9. vieta.

Līdz šim augstākais individuālais sasniegums ir 2017./2018. gada sezonas kopvērtējumā gūtais Eiropas junioru čempiona tituls. Pirmsolimpiskajā sezonā K. Netlaua kontā arī Eiropas kausa kopvērtējuma uzvara.

Krists Netlaus 2017./2018. gada sezonā uzstādīja absolūti labāko rezultātu Lilehammeres trasē (12/11/2017) — 52,75 sekundes.

## Atsauces

## Ārējās saites

* Latvijas Skeletona vienība — Krists Netlaus 
* Olimpiskās komitejas "Ziemas Sastāvs" 2018./2019. gada sezonā 
* Latvijas Sabiedrisko mediju portāls LSM.lv — Krists Netlaus
* Starptautiskā Bobsleja un skeletona federācija (IBSF) — Sportista profils  (angļu valodā)
Nemiers

[thumb|Noraizējies darba pretendents gaida [Lockheed Martin|Lockheed darba interviju, 1940. gads.]]
**Nemiers**, arī **raizes**, **bažas** jeb **trauksme**, ir psihisks stāvoklis, emocijas, kam raksturīga vēlme darboties, it īpaši, ja ir nepatīkami apstākļi, kas jāpacieš vai jānovērš. Nemiers no bailēm atšķiras ar to, ka tas rodas, nezinot iespējamo apdraudējumu, bet bailes parasti rodas no zināmām lietām un procesiem. Ilgstošs nemiers var radīt kādu no fobijām.

## Apraksts
Nemiers ir emocija, kurai raksturīgs nepatīkams iekšēja satricinājuma stāvoklis, ko bieži pavada nervoza uzvedība, piemēram, kustēšanās uz priekšu un atpakaļ, somatiskas sūdzības un dziļas koncentrētas pārdomas uz ciešanu simptomiem un to iespējamiem cēloņiem. Tas ietver subjektīvi nepatīkamas bailes par gaidāmajiem notikumiem.

Nemiera satraukuma sajūta parasti ir vispārināta un pārmērīga reakcija uz situāciju, kas tikai subjektīvi tiek uzskatīta par draudīgu. To bieži pavada muskuļu spriedze, nogurums, nespēja atvilkt elpu, sasprindzinājums vēdera rajonā un problēmas ar koncentrāciju. Nemiers ir cieši saistīta ar bailēm, kas ir reakcija uz reāliem vai uztvertiem tūlītējiem draudiem; nemiers ietver nākotnes apdraudējuma paredzējumu, ieskaitot bailes. Cilvēki, kas saskaras ar nemieru, bieži vien var atkāpties un izvairīties no situācijām, kas agrāk tādu izraisījušas.

Lai gan nemieru var uzskatīt par normālu cilvēka reakciju, taču, ja tā ir pārmērīga vai saglabājas pēc attīstībai atbilstošiem periodiem, to var diagnosticēt kā trauksmes traucējumu. Pastāv vairākas trauksmes traucējumu formas (piemēram, ģeneralizēta trauksme un obsesīvi kompulsīvi traucējumi) ar īpašām klīniskām definīcijām. Daļa no trauksmes traucējuma definīcijas, kas to atšķir no ikdienas trauksmes, ir tā, ka tā ir noturīga un parasti ilgst 6 mēnešus vai ilgāk, lai gan ilguma kritērijs ir mainīgs un dažreiz bērniem var būt īsāks.
[thumbnail|200px|[Edvards Munks|Edvarda Munka glezna "Satraukums"]]

## Atsauces

## Ārējās saites
Zauers

**Zauers** (no  — "skābais") var būt:

* Fricis Zauers
* Mārtiņš Zaurs
* Augusts Zauers

## Skatīt arī
* Zauere
Voldemārs Elmūts

**Voldemārs Elmūts** (dzimis , miris ) bija latviešu basketbolists, Latvijas basketbola izlases dalībnieks.

Beidzis Liepājas ģimnāziju. Studējis tieslietas Latvijas Universitātē (1931—1943). Izlases sastāvā piedalījies  Berlīnē (dalīta 15. vieta). No 1941. gada, pēc vācu okupācijas, sporta kluba "Universitātes Sports" priekšsēdētājs.

Pēc Otrā pasaules kara dzīvoja ASV.

## Atsauces

## Ārējās saites

* Olimpiskās spēles un Liepāja
Edgars Točs

**Edgars Točs** (dzimis  Madonā) ir Latvijas pludmales volejbolists. 2021. gadā spēlēja kopā ar Mārtiņu Pļaviņu, piedaloties 2020. gada vasaras olimpiskajās spēlēs, kur pāris sasniedza pusfinālu.

## Karjera
2010. gadā atsevišķos turnīros startējis kopā ar Tomu Vanagu un Tomu Benjavu, 2012. gadā — kopā ar Tomu Šmēdiņu un Tomu Benjavu, bet laika posmā no 2013. līdz 2017. gada augustam, Eiropas volejbola konfederācijas (CEV) Eiropas čempionāta sacensībām Jūrmalā, sacenties pārī ar Rihardu Finsteru un kopumā aizvadījis 29 starptautiskā reitinga turnīrus ar šo pārinieku. Točs/Finsters 2017. gada Eiropas čempionātā ieņēma 17. vietu.

Kopš 2017. gada decembra starptautiskos turnīros startē kopā ar Mārtiņu Pļaviņu. 2018. gada augustā duets Pļaviņš/Točs atradās Eiropas volejbola reitinga 12. pozīcijā.

Pāris kvalificējās 2020. gada vasaras olimpiskajām spēlēm, kas norisinājās Tokijā 2021. gadā. Olimpiskajās spēlēs Pļaviņš/Točs parādīja labu spēli, sasniedzot pusfinālu un noslēgumā ieņemot 4. vietu.

2021. gada septembrī tika paziņots, ka pēc Pasaules tūres fināla M. Pļaviņš un E. Točs neturpinās spēlēt vienā pārī.

## Sasniegumi
* 2018. gada janvāris: 1. vieta Pasaules 4* turnīrā Hāgā
* 2018. gada jūlijs: 5. vieta pasaules 5* turnīrā Gštādē
* 2018. gada augusts: 9. vieta pasaules 5* turnīrā Vīnē
* 2018. gada augusts: 5. vieta Pasaules kausa finālposmā Hamburgā
* 2015. gada Latvijas pludmales volejbola čempionāts ERGO Open — 1. vieta (duets Rihards Finsters/Edgars Točs)
* 2014. gada Latvijas pludmales volejbola čempionāts ERGO Open — 1. vieta (duets Rihards Finsters/Edgars Točs)

## Privātā dzīve
Edgars Točs ir precējies — sieva Lauma, laulībā ir dēls un meita.

## Atsauces

## Ārējās saites

* BVB datubāze (angliski)
* Edgars Točs — Instagram
* Duets "Pļaviņš/Točs" — Facebook
Saime (grupa)

**Saime** bija latviešu rokgrupa, kas Jura Pavītola vadībā darbojās no 1983. līdz 1988. gadam.

## Vēsture
1982. gadā grupas "Līvi" dalībnieks J. Pavītols pameta grupu nesaskaņu dēļ ar Ēriku Ķiģeli. 1983. gadā viņš uz Valmieras kultūras nama ansambļa "Kvelde" bāzes izveidoja jaunu grupu, kas ar nosaukumu "Saime" darbojās Valmieras rajona kolhozā "Matīši". Tās sastāvs: Juris Pavītols — bass, Ināra Rubīna — balss, Armands Trambickis — taustiņinstrumenti, balss, Aldis Lapiņš — ģitāra, Igors Vītols — sitamie instrumenti. Solists Andris Riekstiņš (dzimis Smetanko) pievienojās grupai 1987. gadā, kad Rubīna grupu pameta.

Grupa sāka koncertēt 1984. gada pavasarī, veiksmīgi piedaloties pašdarbības ansambļu skatē, kur I. Rubīna togad atzīta par labāko solisti. 1986. gadā tika izdota mazā skaņuplate ar četrām grupas dziesmām. 1987. gadā grupa piedalījās festivālā "Mēs — Liepājai", un dziesma "Dīvainie putni" tika iekļauta festivāla skaņuplatē. Šī dziesma netika pieņemta "Mikrofona" aptaujā, jo tajā padomju cenzūra saklausīja atsauces uz trimdas latviešiem.

Dziesma "Mans zēns" 1984. gada "Mikrofona" aptaujā ierindojās 12. vietā, savukārt dziesma "Princesīte" 1987. gadā ierindojās "Mikrofona" aptaujas 5. vietā. Grupa koncertējusi ne tikai Latvijā, bet arī Lietuvā un Ziemeļkaukāzā. Taču ap 1987. gadu grupas popularitāte samazinājās. 1988. gadā grupa beidza darbību un J. Pavītols atgriezās Liepājā. Citi grupas mūziķi izveidoja grupu "Kantoris 04".

## Diskogrāfija
### Minialbumi
* *Attopies* (1986)

### Dziesmas izlasēs
* "Mans zēns" — *Mikrofons '84* (1985)
* "Tevi lūdzos" — *[[Melodiju stafete]] 5* (1986)
* "Dīvainie putni" — *Mēs Liepājai* (1987)
* "Princesīte" — *Mūzika diskoklubos* (1987)
* "Ziņģes atmiņa" — *Melodiju stafete 6* (1987)
* "Nemirsti, muļķīti" — *Melodiju stafete 7* (1988)
* "Mans zēns" — *80-tie #1* ‎(2005)

## Atsauces
Niks Džonass

**Nikolass Džerijs Džonass** (, dzimis ) ir amerikāņu dziedātājs, dziesmu autors un aktieris. Līdz 2018. gadam bija izdoti trīs viņa studijas albumi: *Nicholas Jonas*, *Nick Jonas* un *Last Year Was Complicated*.

Viņa vecākie brāļi Kevins Džonass un Džo Džonass arī ir mūziķi. Visi trīs kopā no 2005. līdz 2013. gadam bija apvienojušies vienotā mūzikas grupā *[[Jonas Brothers]]*. Grupa izdeva četrus studijas mūzikas albumus.

2018. gada jūlijā tika paziņots, ka Niks Džonass ir saderinājies ar Indijas aktrisi Prijanku Čopru.

## Atsauces

## Ārējās saites
Džonass

**Džonass** () var būt:

* Brāļi Džonasi (*[[Jonas Brothers]]*):
** Džo Džonass (*Joe Jonas*; 1989)— amerikāņu dziedātājs;
** Kevins Džonass (*Kevin Jonas*; 1987) — amerikāņu dziedātājs;
** Niks Džonass (*Nick Jonas*; 1992) — amerikāņu dziedātājs.

## Skatīt arī
* *[[Jonas Brothers]]*
Saulkrastu kokteilis

**Saulkrastu kokteilis** ir pludmales volejbola turnīrs Latvijā. Notiek kopš 1992. gada vasaras kā pirmais komerciālais pludmales volejbola turnīrs Latvijas smiltīs un kopš pirmās sacensību vasaras kļuvis par īpašu nedēļas nogales mirkli Latvijas regulārā pludmales volejbola čempionāta laikā.

Pagājušā gadsimta deviņdesmito sākumā pludmales volejbola faniem Andrim Vanagam un Guntaram Zonbergam radās ideja izveidot pirmo komerciālo pludmales volejbola turnīru Latvijā, kurš vēlāk ieguva
svarīga turnīra reputāciju un sagaidīja līdzjutējus ar atraktīvu izklaides programmu.

Baltijas mērogā "Saulkrastu kokteilis" slavu ieguva ar sacensību norises laiku, kur izšķirošās cīņas par vienmēr iespaidīgajiem balvu fondiem tradicionāli notika Saulkrastu estrādē — starmešu gaismā.

## "Saulkrastu kokteilis" uzvarētāji
* 1995. Uģis Krastiņš/Aivis Eida
* 1996. Andris Krūmiņš/Ilgvars Ozoliņš
* 1997. Ringolds Štāls/Andris Treijs
* 1997. Jānis Grīnbergs/Juris Gendelis
* 1998. Jānis Grīnbergs/Tarass Tabačuks
* 1999. Jānis Grīnbergs/Andris Krūmiņš
* 2000. Jānis Grīnbergs/Andris Krūmiņš
* 2001. Henriks Čivass/Tads Donela (Lietuva)
* 2002. Klāvs Zaļkalns/Edgars Sebežs
* 2003. Andris Krūmiņš/Ruslans Sorokins
* 2004. Jānis Grīnbergs/Armīns Vensbergs
* 2005. Andris Krūmiņš/Ruslans Sorokins
* 2006. Toms Šmēdiņš/Jānis Šmēdiņš
* 2007. Jānis Grīnbergs/Austris Štāls
* 2008. Jānis Šmēdiņš/Kristiāns Marnics
* 2010. Toms Šmēdiņš/Andris Krūmiņš
* 2011. Toms Šmēdiņš/Artis Caics
* 2012. Toms Vanags/Ingars Ivanovs
* 2013. Mārtiņš Pļaviņš/Jānis Pēda
* 2014. Rihards Finsters/Edgars Točs
* 2015. Rihards Finsters/Edgars Točs
* 2016. Toms Šmēdiņš/Aleksandrs Solovejs
* 2017. Mārtiņš Pļaviņš/Haralds Regža
* 2018. Mārtiņš Pļaviņš/Edgars Točs
* 2019.  Aleksandrs Samoilovs/Jānis Šmēdiņš
* 2020. Mārtiņš Pļaviņš/Edgars Točs

## Atsauces

## Ārējās saites
* https://www.facebook.com/SaulkrastuKokteilis/ Saulkrastu kokteilis — Facebook
Dominikas karognesēji olimpiskajās spēlēs

Šajā uzskaitījumā apkopoti **[[Dominika]]s pārstāvji un sportisti, kas [[Olimpiskās spēles|olimpisko spēļu]] oficiālajās ceremonijās nesuši valsts karogu.**

Dominika ir piedalījusies gan vasaras (no 1996. gada), gan ziemas olimpiskajās spēlēs (2014. gadā).

## Vasaras olimpiskajās spēles

## Ziemas olimpiskajās spēles

## Skatīt arī
* Dominika olimpiskajās spēlēs

## Atsauces

## Ārējās saites
* 
*
Zvēru valstība

**"Zvēru valstība"** () ir 2010. gada kriminālfilma, kuras režisors un scenārija autors ir Deivids Mišods. Galvenās lomas atveido Džeki Vīvere, Bens Mendelsons, Gajs Pīrss, Džoels Edžertons un Lūks Fords. Filmas pirmizrāde notika .

Džeki Vīvere par savu darbu filmā 2011. gadā tika nominēta Amerikas Kinoakadēmijas balvai nominācijā "Labākā aktrise otrā plāna lomā".

Filmā septiņpadsmit gadīgs jaunietis cenšas izdzīvot starp kriminālu ģimeni un detektīvu, kuram liekas, ka viņš var jaunieti izglābt.

## Atsauces

## Ārējās saites
Truša ala

**"Truša ala"** () ir 2010. gada traģēdija, kuras režisors ir Deivids Kamerons Mičels. Galvenās lomas atveido Nikola Kidmena, Ārons Ekharts, Daiena Vīsta, Mailss Tellers un Džankarlo Espozito.

Filma seko pārim, kurš cenšas pieņemt dēla nāvi. Filmas pirmizrāde notika  Toronto kinofestivālā.

Nikola Kidmena par savu darbu filmā 2011. gadā tika nominēta Amerikas Kinoakadēmijas balvai nominācijā "Labākā aktrise galvenajā lomā".

## Atsauces

## Ārējās saites
Skumjais Valentīns

**"Skumjais Valentīns"** () ir 2010. gada traģēdija, kuras režisors ir Dereks Sienfrenss. Galvenās lomas atveido  Mišela Viljamsa un Raiens Goslings. Filmas pirmizrāde notika  Sandensas kinofestivālā.

Mišela Viljamsa par savu darbu filmā 2011. gadā tika nominēta Amerikas Kinoakadēmijas balvai nominācijā "Labākā aktrise galvenajā lomā".

Filmā parādīts mūsdienīgs precēts pāris un viņu attiecības gadu gaitā, tai skaitā pāra laulības šķiršana.

## Atsauces

## Ārējās saites
Biutiful

***Biutiful*** ir 2010. gada Spānijas un Meksikas drāmas filma, kuras režisors, kā arī viens no producentiem un scenārija autoriem ir Alehandro Gonsaless Injaritu. Galvenās lomas atveido Havjers Bardems, Luo Džins un Marisela Alvareza. Filmas pirmizrāde notika  Kannu kinofestivālā.

Filmu 2011. gadā nominēja divām Amerikas Kinoakadēmijas balvām: "Labākais aktieris galvenajā lomā" un "Labākā filma svešvalodā".

Filmas galvenais varonis ir Uksbals, vīrs, kurš dzīvo šajā pasaulē un redz savu nāvi, kas pavada katru viņa kustību.

## Atsauces

## Ārējās saites
Linux Mint

***Linux Mint*** ir kopienas izstrādāts ''Linux'' distributīvs, kas balstīts uz *[[Debian]]* un *[[Ubuntu Linux|Ubuntu]]* distributīviem, kura mērķis ir nodrošināt lietotājam "modernu, elegantu un lietotājam draudzīgu operētājsistēmu, kas ir gan spēcīga, gan viegli lietojama". *Linux Mint* nodrošina pilnīgu atbalstu dažādiem multivides formātiem, ietver dažas patentētas programmas un tiek komplektēts ar plašu atvērtā pirmkoda lietojumprogrammu klāstu. Distributīva izveidotājs ir Klements Lefevre (*Clément Lefèbvre*), kurš aktīvi iesaistās arī tā attīstības komandā *Mint Linux Team* un lietotāju kopienā.

## Atsauces

## Ārējās saites
Aleksandrs Predke

**Aleksandrs Predke** (; dzimis  Dmitrovgradā) ir Krievijas starptautiskais lielmeistars šahā (2016), kas kopš 2023. gada šaha turnīros pārstāv Serbiju.

## Biogrāfija
Šahu sācis spēlēt septiņu gadu vecumā. Toljati šaha skolas "Shahmaty" audzēknis. 2010. gadā uzvarējis Krievijas jauniešu šaha čempionātā U16 vecuma grupā. 2014. gadā bijis 3. vietā Krievijas junioru šaha čempionātā U20 vecuma grupā. 2017. gadā Samarā bijis otrais Ļeva Polugajevska memoriālā. 2018. gada augustā izcīnījis 3. vietu "RTU Open" "A" turnīrā. 2019. gada augustā Iževskā dalījis 5.-8. vietu Krievijas vīriešu šaha čempionāta superfinālā. 2021. gada oktobrī Ufā dalījis 5.-9. vietu Krievijas šaha čempionāta superfinālā.

2021. gada novembrī Rīgā izcīnījis 7. vietu 2021. gada "FIDE Chess.com Grand Swiss" turnīrā.

2023. gada novembrī Daglasā izcīnījis 9. vietu "FIDE Grand Swiss" turnīrā. 2023. gadā Budvā Serbijas izlases sastāvā uzvarējis Eiropas komandu šaha čempionātā.

2025. gada septembrī Samarkandā ierindojies 32. vietā "FIDE Grand Swiss" turnīrā. 2025. gadā Batumi Serbijas izlases sastāvā izcīnījis bronzas medaļu Eiropas komandu šaha čempionātā.

Par panākumiem turnīros FIDE 2016. gadā viņam piešķīrusi starptautiskā lielmeistara (GM) nosaukumu.

## Atsauces

## Ārējās saites
Reinis Uzulnieks

**Reinis Uzulnieks** (dzimis  Talsos) ir Latvijas jurists, valsts pārvaldes darbinieks un politiķis. Pārstāv Latvijas Zemnieku savienību un Zaļo un Zemnieku savienību. Šobrīd Latvijas Republikas Labklājības ministrs, bijis Labklājības ministrijas parlamentārais sekretārs.

## Biogrāfija
Dzimis 1986. gadā Talsos. Mācījās Talsu Valsts ģimnāzijā.

Skolas laikā aktīvi nodarbojies ar sportu. Startējot skolas basketbola komandā, 2001. gadā ieguva zelta medaļa vidusskolas grupā, bet 2000. gadā kļuva par Latvijas Jaunatnes basketbola līgas čempionu, pārstāvot Talsu sporta skolu. Arī turpmākajos gados guvis godalgotas vietas valsts mēroga sacensībās futbolā, volejbolā, florbolā, badmintonā u.c. sporta veidos.

studēja Latvijas Policijas akadēmijā (absolvēja 2009. gadā) un Biznesa augstskolā "Turība" (absolvēja 2012. gadā). Bijis Ķekavas novada Uzņēmēju padomes loceklis.

## Politiķa karjera

2012. gadā iestājās Latvijas Zemnieku savienībā (LZS). Vairākus gadus vadīja LZS Jaunatnes nodaļu, divas reizes ievēlēts LZS valdē.

2014. gadā R. Uzulnieks nesekmīgi kandidēja Eiropas Parlamenta vēlēšanās no Zaļo un Zemnieku savienības. 2015. gadā kļuva par Labklājības ministrijas parlamentāro sekretāru, bet 2016. gadā — par Satiksmes ministra Ulda Auguļa padomnieku ceļu infrastruktūras un pašvaldību jautājumos.

2018. gadā nesekmīgi kandidēja 13. Saeimas vēlēšanās no Zaļo un Zemnieku savienības. Pēc tam kandidēja, bet netika ievēlēts arī Ķekavas novada domes vēlēšanās 2021. gada pašvaldību vēlēšanu ietvaros, kur pārstāvēja LZS sarakstu, un 14. Saeimas vēlēšanās 2022. gadā no Zaļo un Zemnieku savienības.

2023. gadā R. Uzulnieks vēlreiz kļuva par Labklājības ministrijas parlamentāro seketāru. 2024. gadā vēlreiz nesekmīgi kandidēja Eiropas Parlamenta vēlēšanās no Zaļo un Zemnieku savienības.

Strādājot Labklājības ministrijā, sekmēja un virzīja Brīvprātīgā darba likuma pieņemšanu Saeimā 2016. gadā. Pirms nominācijas uz ministra posteni Evikas Siliņas valdībā, pēc tās pārmaiņām, R.Uzulnieks, bija Labklājības ministrijas parlamentārais sekretārs. Būdams kā Latvijas prezidentūras Eiropas Savienības (ES) Padomē pārstāvis Ņujorkā (ASV) piedalījās ANO Ģenerālās Asamblejas Prezidenta organizētajās augsta līmeņa tematiskajās debatēs par dzimumu līdztiesības veicināšanu.

2025. gada 6. martā R. Uzulnieks tika apstiprināts Latvijas Republikas Labklājības ministra amatā Evikas Siliņas valdībā. Kā savas prioritātes viņš ir nosaucis drošību, demogrāfijas jautājumus, atbalstu ģimenēm ar bērniem, arī nodarbinātību.

## Privātā dzīve
R. Uzulnieks ir precējies, viņa sieva Fatima Cgojeva-Uzulniece ir ārste-endokrinoloģe. Ģimenē aug trīs dēli.

## Atsauces

## Ārējās saites
* Reinis Uzulnieks — Facebook
Andris Krūmiņš (sportists)

**Andris Krūmiņš** (dzimis  Talsos) ir bijušais Latvijas pludmales volejbolists, tagad treneris un sporta menedžeris.

## Karjera
A. Krūmiņš ir viens no pieredzējušākajiem pludmales volejbolistiem Latvijā, kā viens no pirmajiem sācis piedalīties starptautiskajos turnīros vēl pagājušā gadsimta deviņdesmito gadu otrajā pusē.

Kopš 1997. gada startējot ārpus Latvijas robežām, A. Krūmiņš sāka startēt duetā ar Normundu Linkēviču, bet ilgstošākā un sekmīgākā sadarbība veidojās ar Jāni Grīnbergu. Kopumā šis Latvijas pludmales volejbola duets, kurš izveidojās 1999. gadā, startēja 29 starptautiskos turnīros. Ievērojama daļa volejbolistu ziemas sezonā startēja klasiskajā volejbolā, bet vasaras sezonā devās uz sacensībām pludmales volejbolā — arī A. Krūmiņš, kurš ar partneri J. Grīnbergu jau 1999. gada augustā spēja "Challenger" sērijas posmā ierindoties piektajā vietā, turpmāk sekmīgi piedaloties dažāda līmeņa sacensībās, līdz brīdim 2002. gadā, kad latvieši uzvarēja Eiropas čempionāta pirmo sezonas posmu, sacensības sākot ar startu jau pamatturnīrā, bez nepieciešamības piedalīties kvalifikācijas kārtās. Duets Krūmiņš/Grīnbergs sevi ierakstījuši kontinenta pludmales volejbola vēsturē — Eiropas Volejbola konfederācijas (CEV) rīkotais Eiropas čempionāta finālturnīrs pludmales volejbolā, savā statistikā glabā latviešu volejbolistu vārdus rangu pirmajā desmitā.

Pašu mājās duets Krūmiņš/Grīnbergs atzīmējušies nacionālajā čempionātā un "Saulkrastu kokteiļa" pludmales volejbola sacensībās. A. Krūmiņš izcīnījis Latvijas čempiona titulu 7 reizes.

2003. gadā A. Krūmiņš sāka sadarbību ar vēl vienu klasiskā volejbola spēlētāju Ruslanu Sorokinu, kopā periodiski piedaloties starptautiskajās sacensībās pludmales volejbolā līdz pat 2008. gadam.
  
## Sasniegumi

* 2000. gada Eiropas čempionāta finālturnīrs Spānijā, Bilbao — 9.vieta
* 2001. gada Eiropas čempionāta finālturnīrs Itālijā, Jeoslo — 5.vieta
* 2001. gada "Challenger" posms Ukrainā, Kijivā — 3.vieta
* 2002. gada Eiropas čempionāta finālturnīrs Šveicē, Bāzelē — 7.vieta
* 2002. gada Eiropas čempionāta sacensību posmā  Turcijā, Antaljā — 1.vieta
* 2003. gada Eiropas čempionāta finālturnīrs Turcijā, Alanjā — 5.vieta
* 2004 . gada "Challenger" posms Ukrainā, Kijivā — 1.vieta

## Sabiedriskā darbība
A.Krūmiņš 2008. gadā nodibināja Pludmales volejbola akadēmiju — pludmales volejbola treniņu un apmācību platformu, kurā izglīto par pludmales volejbolu. un veido dažādas sagatavotības pakāpes apmācību grupas Pludmales volejbola akadēmija pašlaik (2018) darbojas pludmales sporta un izklaides centrā "Brazīlija".

## Privātā dzīve
Andris Krūmiņš ir precējies — sieva Aija, laulībā dzimuši divi dēli.

## Atsauces

## Ārējās saites

* "Brazīlija" Pludmales volejbola akadēmija
* Pludmales volejbola centrs "Brazīlija" - Facebook
Romans Reinss

**Leati Džozefs Anoai** (), plašāk zināms ar iesauku **Romans Reinss** (*Roman Reigns*, dzimis ), ir Amerikas Savienoto Valstu profesionālais cīkstonis un bijušais amerikāņu futbola spēlētājs. Četras reizes kļuvis par WWE čempionu, no kurām trīs reizes turējis smagsvara čempiona jostu, bet 2018. gada augustā kļuva par WWE universālo čempionu (*WWE Universal Championship*), pieveicot Broku Lesnaru. Pašlaik (2018. gadā) Romans Reinss ir noslēdzis līgumu ar RAW zīmolu.

2010. gadā Romans Reinss noslēdza līgumu ar WWE, lai strādātu to attīstīšanās teritorijā, tajā laikā Floridas Čempionu Cīkstēšanos (*Florida Championship Wrestling*). 

Leati Anoai 2007. gadā spēlēja Nacionālās futbola līgas (NFL) komandās *[[Minnesota Vikings]]* un *[[Jacksonville Jaguars]]*, kā arī 2008. gadā kanādiešu futbola komandā *[[Edmonton Eskimos]]*. 2010. gadā sāka piedalīties WWE rīkotajās restlinga sacensībās.

## Atsauces

## Ārējās saites
Vītauts Bubnis

**Vītauts Jurģis Bubnis** (; dzimis , miris ) bija lietuviešu rakstnieks, dramaturgs, esejists un politiķis, bijušais Lietuvas Republikas Seima deputāts, Lietuvas Dižkunigaiša Ģedimina ordeņa ieguvējs.

Bubnis debitējis rakstniecībā 1953. gadā. Viņa pirmais romāns “Alkanā zeme” sarakstīts 1971. gadā. Pašlaik ir iznākušas 33 grāmatas, no tām 15 romāni, no kuriem seši ir tulkoti latviski. Pavisam viņa darbi ir tulkoti 17 valodās.

2003. gadā saņēmis Baltijas Asamblejas balvu literatūrā.

## Atsauces

## Ārējās saites
Fjodors Dobronravovs

**Fjodors Dobronravovs** (; dzimis  Taganrogā) ir krievu komiķis, aktieris un kinoproducents.

2014. gadā viņš publiski atbalstīja Krievijas veikto Krimas aneksiju, par ko 2017. gada novembrī Dobronravovam uz 3 gadiem aizliedza iebraukt Ukrainā. 2022. gadā viņš atbalstīja Krievijas iebrukumu Ukrainā un piedalījās koncertos Krievijas Federācijas Bruņoto spēku atbalstam.

## Dzīvesgājums
Dzimis  Taganrogā. Viņa tēvs strādāja celtniecībā, bet māte — maizes ceptuvē. Bērnībā Fjodors gribēja kļūt par klaunu. Savā dzimtajā pilsētā viņš apmeklēja cirka studiju un aktīvi nodarbojās ar sportu (basketbolu, peldēšanu, volejbolu, boksu). No 1979. līdz 1981. gadam dienējis Gaisa desanta karaspēkā. Vēlāk pārvācās uz Maskavu, kur sāka piedalīties teātra izrādēs un spēlēt kino.

Kļuvis pazīstams pēc filmēšanās skeču šovā "6 kadri". Vēlāk filmējās seriālos "Radu būšana" un "Tētuka meitiņas". Tāpat tēloja kino un ieskaņoja animācijas filmas.

## Atsauces

## Ārējās saites
*
Dominikāna olimpiskajās spēlēs

**[[Dominikāna]] [[olimpiskās spēles|olimpiskajās spēlēs]]** piedalās kopš 1964. gada, kad vasaras olimpiskās spēles notika Tokijā. Kopš tā laika tā ir piedalījusies pilnīgi visās vasaras olimpiskajās spēlēs. Līdz šim Dominikāna nav tikusi pārstāvēta ziemas olimpiskajās spēlēs.

Līdz šim Dominikāna olimpiskajās spēlēs ir izcīnījusi 12 olimpiskās medaļas. Pirmo medaļu Dominikāna izcīnīja 1984. gada Losandželosas spēlēs. Kopš 2004. gada Atēnu spēlēm tā ir izcīnījusi olimpiskās medaļas katrās nākamajās vasaras spēlēs. Visvairāk medaļu — 5 medaļas — ir izcīnītas vieglatlētikā. Ar medaļām bagātākais Dominikānas sportists ir vieglatlēts Felikss Sančess, kurš izcīnījis divas zelta medaļas.

## Dalības

## Sportisti vasaras olimpiskajās spēlēs
### Sportistu skaits

### Sadalījums pa olimpiskajiem sporta veidiem

## Medaļu tabulas
*Skatīt arī: [[Olimpisko medaļu skaits pēc valsts]]*

### Medaļas vasaras olimpiskajās spēlēs

### Medaļu sadalījums olimpiskajiem sporta veidiem

### Medaļas pa dzimumiem

## Medaļām bagātākie sportisti
[200px|thumb|Vieglatlēts [Felikss Sančess ir olimpiskajām medaļām bagātākais Dominikānas sportists.]]

*Šajā tabulā apkopoti tikai tie sportisti, kas pēc [[SOK|Starptautiskās olimpiskās komitejas]] datiem pārstāvot Dominikānu ir ieguvuši divas vai vairāk olimpiskās medaļas.*

## Karognesēji

## Ārējās saites
* 
* 
*
Solta

**"Solta"** () ir 2010. gada trillera filma, kuras režisors ir Filips Noiss. Galvenās lomas atveido Andželīna Džolija, Līevs Šreibers, Čūetels Edžiofors un Daniels Olbrihskis. Filmas pirmizrāde notika  Holivudā.

Filma 2011. gadā tika nominēta Amerikas Kinoakadēmijas balvai nominācijā "Labākā skaņa".

Filmā CIP aģentei, kuru apsūdz spiegošanā, jābēg ar mērķi attaisnot sevi.

## Atsauces

## Ārējās saites
Trons: Mantojums

**"Trons: Mantojums"** () ir 2010. gada ASV zinātniskās fantastikas filma, kuras režisors ir Džozefs Kosinskis. Galvenās lomas atveido Džefs Bridžess, Garets Henlunds, Olīvija Vailda un Maikls Šīns. Filmas pirmizrāde notika  Tokijā.

Filma 2011. gadā tika nominēta Amerikas Kinoakadēmijas balvai nominācijā "Labākā skaņas montāža".

Filmā virtuālās pasaules dizainera dēls, meklējot savu tēvu, nonāk tēva radītajā digitālajā pasaulē. Tur viņš satiek gan bojātu veidojumu, gan unikālu sabiedroto, kas dzimis digitālajā pasaulē.

## Atsauces

## Ārējās saites
Judīte Vaičūnaite

**Judīte Vaičūnaite** (; dzimusi , mirusi ) bija lietuviešu rakstniece, tulkotāja un dzejniece, Lietuvas Dižkunigaiša Ģedimina ordeņa ieguvēja. 

Debitējusi rakstniecībā 1956. gadā. Viņas pirmais romāns tika izdots 1960. gadā. Kopumā sarakstīja gandrīz 20 dzejas grāmatu, vēl dažas pasaku lugas bērniem un lugas dzejā pieaugušajiem. Atdzejoja Annas Ahmatovas, Desankas Maksimovičas un citu autoru darbus.

1996. gadā saņēma Baltijas Asamblejas balvu literatūrā.

Bija precējusies ar latviešu dzejnieku un tulkotāju Hermani Marģeru Majevski.

## Atsauces

## Ārējās saites
Arina Sabaļenka

**Arina Sabaļenka** (, ; dzimusi  Minskā, Baltkrievijā) ir profesionāla baltkrievu tenisiste. Viņa ir pašreizējā WTA ranga līdere vienspēlēs. Bijusi ranga pirmajā pozīcijā arī mo  līdz 6. novembrim. 2021. gadā sešas nedēļas bijusi dubultspēļu ranga līdere. Izcīnījusi 13 WTA titulus vienspēlēs un 6 WTA titulus dubultspēlēs.

Lielākais panākums vienspēlēs ir uzvaras 2023. gada un 2024. gada Austrālijas atklātajā čempionātā. 2023. gadā spēlēja ASV atklātā čempionāta finālā, bet zaudēja amerikānietei Koko Gofai. Izcīnījusi divus *[[Grand Slam (teniss)|Grand Slam]]* titulus dubultspēlēs, abus kopā ar beļģu tenisisti Elīzi Mertensu. 2019. gadā viņas uzvarēja ASV atklātajā čempionātā, bet 2021. gadā Austrālijas atklātajā čempionātā.

Pārstāvējusi Baltkrieviju Billijas Džīnas Kingas kausā (agrāk *Fed* kauss). 2017. gadā spēlējusi finālā, kurā Baltkrievija piekāpās ASV komandai.

## Statistika

### Vietas Grand Slam turnīros

#### Vienspēles

|}

#### Dubultspēles

|}

### Grand Slam fināli vienspēlēs

#### Uzvaras

#### Zaudējumi

## Atsauces

## Ārējās saites
Country Strong

***Country Strong*** ir 2010. gada drāmas filma, kuras režisore un scenārija autore ir Šana Feste. Galvenās lomas atveido Leitone Mīstere, Garets Henlunds, Gvineta Paltrova un Tims Makgro. Filmas pirmizrāde notika  Našvilā.

Filma 2011. gadā tika nominēta Amerikas Kinoakadēmijas balvai nominācijā "Labākā dziesma".

Filmā uzlecošā mūzikas zvaigzne un jau norietējusi zvaigzne sāk strādāt kopā, lai tiktu pie slavas.

## Atsauces

## Ārējās saites
Reinss

**Reinss** (, *Reigns*) var būt:

* Klods Reinss — ASV aktieris;
* Romans Reinss — ASV profesionālais cīkstonis un amerikāņu futbolists.
127 stundas

**"127 stundas"** () ir 2010. gada biogrāfiskā filma, kuras režisors, producents un scenārija autors ir Denijs Boils. Galvenās lomas atveido Džeimss Franko, Ambera Tamblina un Keita Mara. Filmas pirmizrāde notika  Telaridas filmu festivālā.

Filma 2011. gadā tika nominēta sešām Amerikas Kinoakadēmijas balvām, tai skaitā nominācijās par labāko filmu un labāko aktieri galvenajā lomā.

Filma ir patiess stāsts par Āronu Ralstonu, kalnos kāpēju, kurš 2003. gada aprīlī tika iesprostots zem akmens kādā kanjonā Jūtas štatā.

## Amerikas Kinoakadēmijas balvas nominācijas
* "Labākā filma"
* "Labākais aktieris galvenajā lomā"
* "Labākais adaptētais scenārijs"
* "Labākā dziesma"
* "Labākā oriģinālmūzika"
* "Labākā montāža"

## Atsauces

## Ārējās saites
Parker Solar Probe

***Parker Solar Probe*** (***PSP***, sākotnēji zināms kā ***Solar Probe***, ***Solar Probe Plus***) ir ASV *[[Nacionālā aeronautikas un kosmosa administrācija|NASA]]* kosmiskais aparāts, kas paredzēts Saules vainaga pētīšanai. Tā ir daļa no *Living With a Star* programmas. Zonde tika palaista 2018. gada augustā.

Pirmo reizi *NASA* vēsturē kosmiskais aparāts nosaukts dzīvas personas vārdā, par godu astrofiziķim, Čikāgas Universitātes emeritētajam profesoram Jūdžinam Pārkeram.

Projekts tika paziņots 2009. gada fiskālā budžeta gadā. Projekta izmaksas bija 1,5 miljardi ASV dolāru. Kosmisko aparātu izstrādāja un izgatavoja Džonsa Hopkinsa Universitātes Lietišķās fizikas laboratorija.

thumb|left|200px|Zonde piemontēta pie raķetes augšējās pakāpes
Sākotnēji *Parker Solar Probe* bija paredzēts palaist ar nesējraķeti *[[Atlas V/551]]* un jaunu augšējo pakāpi *Star-48GXV*. 2014. gada jūlijā *Star-48GXV* izstrāde tika pārtraukta pārāk liela riska dēļ. Tās vietā nolēma izmantot lidojumos sevi pierādījušo *[[Star-48BV]]*, kas gan nebija tik jaudīga, tāpēc vajadzēja lielāku nesējraķeti — *[[Delta IV Heavy]]*.

*Parker Solar Probe* tika palaists  07:31 UTC ar nesējraķeti *[[Delta IV Heavy]]* / *[[Star-48BV]]* no Kanaveralas zemesraga Gaisa spēku stacijas starta laukuma *SLC-37*.

Zondes lidojuma trajektorija izvēlēta tāda, lai ar vairāku Veneras gravitācijas manevru palīdzību samazinātu orbītas perihēliju. Gandrīz septiņu gadu laikā 24 Saules apriņķojumos *Parker Solar Probe* veiks septiņus Veneras pārlidojumus.

Pirmais Veneras pārlidojums notika 2018. gada 3. oktobrī.
Otro gravitācijas manevru pie Veneras *Parker Solar Probe* veica 2019. gada 26. decembrī.

2021. gada decembrī zonde pirmo reizi izlidoja cauri Saules vainagam.

## Atsauces

## Ārējās saites
* Parker Solar Probe The Johns Hopkins University Applied Physics Laboratory
* Parker Solar Probe  NASA
* Parker Solar Probe (PSP, Solar Probe Plus, SPP) Gunter Dirk Krebs
Neuchâtel Xamax FCS

***Neuchâtel Xamax FCS***  ir Šveices futbola klubs no Neišateles, kas pašlaik spēlē Šveices Izaicinājuma līgā (čempionāta otrajā līmenī). Mājas spēles aizvada *[[Stade de la Maladière]]*, kura ietilpība ir 12&nbsp;000 vietu.  Komanda ir divas reizes izcīnījusi Šveices čempiontitulu un piecas reizes spēlējusi Šveices kausa finālā.  

*FC Xamax* tika nodibināts 1912. gadā. 1970. gadā tas apvienojās ar 1916. gada Šveices čempionvienību *FC Cantonal*, izveidojot klubu *Neuchâtel Xamax FC*. 2012. gadā klubs bankrotēja un tika izslēgts no Šveices Superlīgas. Tajā pašā gadā tika atjaunots ar nosaukumu *Neuchâtel Xamax 1912*, bet bija spiests sākt spēlēt pēc spēka piektajā līgā. 2013. gadā apvienojās ar *FC Serrières*, iegūstot pašreizējo nosaukumu.

2009. gadā kluba sastāvā bija Latvijas futbolists Andrejs Kostjuks, taču oficiālās spēlēs laukumā neizgāja. No 2018. līdz 2020. gadam komandu pārstāvēja Latvijas izlases aizsargs Mārcis Ošs, klubs spēletāju īrēja no FK Spartaks Jūrmala.

## Sasniegumi
* **[[Šveices Superlīga]]**
** Čempioni (2): 1986–87, 1987–88
* **[[Šveices kauss futbolā|Šveices kauss]]**
** Finālisti (5): 1973–74, 1984–85, 1989–90, 2002–03, 2010–11
* **Šveices superkauss**
** Kausa ieguvēji (3): 1987, 1988, 1990
* **Šveices Nacionalā B līga / Izaicinājuma līga**
** Uzvarētāji (2): 1973, 2006–07, 2017–18

## Atsauces

## Ārējās saites

*   
* Kluba profils ''soccerway.com''
FC Thun

***FC Thun***  ir Šveices futbola klubs no Tūnas. Klubs ir dibināts 1898. gadā, pašlaik spēlē Šveices futbola otrajā līmenī — Izaicinājuma līgā. Mājas spēles aizvada *[[Stockhorn Arena]]* stadionā. Kluba lielākais panākums ir 2004.—2005. gada sezonā izcīnītais Šveices vicečempionu tituls. 2005.—2006. gada sezonā spēlēja UEFA Čempionu līgas grupu turnīrā.

## Sasniegumi
* **[[Šveices futbola Superlīga|Šveices Superlīga]]**
** Vicečempioni (1): 2004–05
* **[[Šveices kauss futbolā|Šveices kauss]]**
** Finālisti (2): 1954–55, 2018–19

## Atsauces

## Ārējās saites

* Oficiālā mājaslapa 
* Kluba profils ''soccerway.com''
FC St. Gallen

***FC St. Gallen*** (pilns nosaukums — *Fussballclub St. Gallen 1879*) ir Šveices futbola klubs no Sanktgallenes. Klubs ir dibināts 1879. gadā, pašlaik spēlē Šveices Superlīgā. Mājas spēles aizvada *[[Kybunpark]]* stadionā. Komanda ir divas reizes izcīnījusi Šveices čempiontitulu (1904. un 2000. gadā) un vienreiz uzvarējusi Šveices kausa izcīņā.

## Sasniegumi
* **[[Šveices futbola Superlīga|Šveices Superlīga]]**
** Čempioni (2): 1903–04, 1999–2000
** Vicečempioni (1): 2019–20
* **[[Šveices kauss futbolā|Šveices kauss]]**
** Kausa ieguvēji (1): 1968–69
** Finālisti (3): 1944–45, 1976–77, 1997–98
* **Šveices Līgas kauss**
** Kausa ieguvēji (1): 1977–78
** Finālisti (1): 1981–82
* **Šveices Nacionalā B līga / Izaicinājuma līga**
** Uzvarētāji (4): 1949, 1971, 2009, 2012

## Atsauces

## Ārējās saites

* Oficiālā mājaslapa 
* Kluba profils ''soccerway.com''
Ummelkaivainas emirāts

**Ummelkaivainas emirāts** (, *Imārat Umm al-Qaiwain*) ir viens no Apvienoto Arābu Emirātu septiņiem emirātiem. Tas atrodas valsts austrumu daļā. Emirātu ziemeļos apskalo Persijas līcis. Emirāts robežojas ar Rāselhaimas emirātu austrumos un ar Šārdžas emirātu dienvidos un rietumos.

Emirāta kopējā platība ir 755 km², 2015. gadā emirātā dzīvoja aptuveni 73 tūkstoši iedzīvotāju. Tā administratīvais centrs un lielākā pilsēta ir Ummelkaivaina.

## Ārējās saites
Džainagara Madžilpura

**Džainagara Madžilpura** () ir pilsēta Indijā, Rietumbengāles štatā. 2011. gadā pilsētā dzīvoja 25,9 tūkstoši iedzīvotāju. Atrodas 49 km uz dienvidiem no Kolkatas. Pilsēta ir daļa no Kolkatas aglomerācijas.
Impīčments

**Impīčments** ( — ‘apšaubīšana’) ir īpaši noteikumi, pēc kuriem dažās valstīs (piem., ASV, Lielbritānijā, Japānā) tiesā sauc pie atbildības augstas valsts personas un notiek šo personu lietu izskatīšana. Atkarībā no valsts likumdošanas, amatpersona var saglabāt amatu vai tikt atcelta uz lietas izskatīšanas laiku. Ja amatpersona tiek atzīta par vainīgu impīčmenta procesā, amatpersona tiek atcelta no amata. Var tikt ierosināts arī atsevišķs balsojums par vainīgās amatpersonas nodošanu kriminālatbildībai, kas neskaitās piederīgs pie paša impīčmenta procesa.

Impīčmenta process tiek ierosināts tikai pret amatpersonām, kuru rīcība tiek atzīta par ļoti nopietniem pārkāpumiem pār amatpersonas amata pilnvarām. Impīčmenta process parasti pārkāpj ierastās konstitucionālās normas, jo prasa atcelt lēmumus, kas izdarīti ar vēlēšanām, ratifikācijām vai iecelšanu.
## Skatīt arī
* Neuzticības izteikšana

## Vēsture

Vārds cēlies no franču valodas vārda *empeechier*, kas cēlies no latīņu *impedīre*, kas nozīmē "*noķert aiz kājas*" (pes, pedis - kāja).
Pirmoreiz izmantots 14. gadsimtā, kad Anglijas parlaments apsūdzēja baronu Viljamu Latimeru:
* Bretaņas reģiona apspiešanā
* militāra cietokšņa pārdošanā ienaidniekam
* kavējis papildspēku nokļūšanu galamērķī
* ņēmis kukuļus par aizturētu ienaidnieka kuģi atbrīvošanu
* piesavinājies karaļa vārdā ievāktas soda naudas
* zagšana no valsts kases, iztaisot neīstu parādu atmaksas
Barons Latimers tika atzīts par vainīgu, atbrīvots no visiem amatiem, ko ieņēma, un ieslodzīts. 6 mēnešus vēlāk tika apžēlots.

## Atsauces
Es Par Volejbolu!

**Biedrība "Es Par Volejbolu!"** ir pārskatāmu sporta pārvaldību veicinoša organizācija, kas darbojas kopš 2017. gada februāra (biedrību un nodibinājumu reģistrā "Es par Volejbolu!" (EPV) reģistrēta 2017. gada 24. februārī). Organizācija apvieno klasiskā un pludmales volejbola interesentus, profesionāļus un amatierus, jauno sportistu vecākus, ar uzdevumu izstrādāt un realizēt konstruktīvas idejas, kas vērstas uz volejbola attīstību un nestu pozitīvas pārmaiņas ilgtermiņā.

Reģistrācijas numurs — 50008261581. SEPA identifikators — LV56ZZZ50008261581. Mērķis: Veicināt volejbola attīstību Latvijā, apvienot volejbola sabiedrības pārstāvjus, sniegt atbalstu Latvijas Volejbola federācijai. 
## Vēsture
Biedrība "Es Par Volejbolu!" (EPV) sākotnēji veidojās kā volejbolista, sporta entuziasta Gata Oltes aizsākta iniciatīva, sagatavot priekšlikumus Latvijas Volejbola federācijas kopsapulcei. Iniciatīva tika formalizēta kā biedrība dažus mēnešus pēc pirmajām aktivitātēm publiskajā telpā.

2017. gada janvārī plašāka sabiedrība tika iepazīstināta ar volejbola problemātiku un Latvijā atzītās sporta organizācijas — Latvijas Volejbola federācijas ilgstošo darbošanos bez kompleksas stratēģijas. Biedrība EPV piedāvāja vairākās darba grupās veidotu stratēģijas un volejbola attīstības vīziju, kas tika iesniegta federācijā. EPV iestājās Latvijas Volejbola federācijā un darbojās, saskaņā ar izvirzītajiem mērķiem.

2017. gada vasarā biedrība EPV tika izslēgta no Latvijas Volejbola federācijas biedru rindām un kopš tā laika darbojas atklātā opozīcijā federācijas vadībai un funkcionāriem, tai skaitā apstrīdot 2017. gada sākumā notikušās LVF kopsapulces leģitimitāti tiesā.

EPV darbojas, izgaismojot nepilnības federācijas darba organizācijas procesos, vairākkārt norādot uz nepārdomātu finanšu plānošanu. Biedrība atbalsta arī LVF vadības komandas izmaiņas un pateicoties "Es Par Volejbolu!" augsta līmeņa menedžmenta pārstāvji izteikušies, ka nākotnē iesaistītos volejbola pārvaldībā. 

2018. gada vasarā, pēc ilgstošas sarakstes ar Izglītības un zinātnes ministriju, biedrība EPV saņēma apstiprinājumu problēmu būtiskumam volejbola saimniecībā un sporta sfēras pārvaldībā. 

## Attīstības virzieni

**Volejbola stratēģiskā vīzija 1.0**

* LVF valdes, komisiju un biroja strukturālās izmaiņas;
*Volejbola publiskais tēls un vieta Latvijas sporta dzīvē;
*Nacionālās izlases (pieaugušo un junioru), sadarbība ar reģioniem;
*Jaunatnes problemātika — atlases iespējas, grupu veidošana, turnīri, treniņu metodika, fiziskā sagatavotība;
*LVF organizētās volejbola līgas, turnīri, tiesnešu sagatavošana;
*Pludmales volejbola jautājumi.

## Atsauces

## Ārējās saites
* Oficiālā ''EPV'' Facebook lapa
Nutaki Prijanka

**Nutaki Prijanka** (; ; dzimusi  Kanuru) ir Indijas starptautiskā meistare šahā (2018).

## Biogrāfija
Daudzkārtējā Indijas jauniešu šaha čempionātu uzvarētāja dažādās vecuma grupās: 2011. gadā bijusi labākā meitenēm U9 vecuma grupā, 2013. gadā uzvarējusi meitenēm U11 vecuma grupā, bet 2015. gadā kļuvusi par meiteņu U13 vecuma grupas uzvarētāju. 2012. gadā uzvarējusi Āzijas jauniešu šaha čempionātā meitenēm U10 vecuma grupā un Pasaules jauniešu šaha čempionātā meitenēm U10 vecuma grupā.

2018. gada augustā bijusi labākā starp sievietēm "RTU Open" "A" turnīrā.

2022. gada novembrī izcīnījusi sudraba medaļu Āzijas individuālajā šaha čempionātā sievietēm.

Par panākumiem turnīros FIDE 2018. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Tīkla Vīzija

**"Tīkla Vīzija"** ir Rīga TV24 informatīva televīzijas populārzinātniskā pārraide par tehnoloģijām un digitālo kultūru. Pārraide tās pirmajā koncepcijā tika veidota no 2013. gada septembra līdz 2014. gada augustam, bet atsākta 2018. gada 29. jūlijā, ar pārraidēm svētdienu rītos plkst. 11.00.

## Vēsture
Pirmā "Tīkla Vīzija" TV ēterā parādījās ar vadītāju un televīzijas ētera personību Ievu Strazdiņu un piedzīvoja kopumā nedaudz vairāk par 100 pārraidēm.

Gatavojoties jaunajai televīzijas sezonai, 2018. gada vasarā tika uzsākts darbs pie atjaunotās pārraides, lielāku uzsvaru pievēršot ne tikai pasaules notikumiem, bet arī jaunumiem Latvijā, jaunuzņēmumu un tehnoloģiju jomā. Pārraides uzdevums ir vienlīdz objektīvi atainot Latvijas jauno uzņēmumu veiksmes stāstus.

## Atsauces

## Ārējās saites
* Raidījuma TV Kanāla "Rīga TV24" Facebook vietne
* "Tīkla Vīzija" konts Instagram
*YT 2018.gada sezona 
* Rīga TV 24 — http://rigatv24.lv/
Muns Čeins

**Muns Čeins** (, *Mun Jae-in*, , dzimis ) ir Dienvidkorejas politiķis, no 2017. gada maija līdz 2022. gada maijam bija Dienvidkorejas prezidents. Viņš tika ievēlēts par prezidentu pēc tam, kad impīčmenta procesā amatu zaudēja iepriekšējā prezidente Paka Kinhje, kura tika notiesāta uz 25 gadiem cietumā.

## Ārējās saites
Pēcsajūta

**"Pēcsajūta"** () ir 2010. gada ASV drāmas filma, kuras režisors, mūzikas autors, kā arī viens no producentiem ir Klints Īstvuds. Galvenās lomas atveido Mets Deimons un Sesila de Fransa. Filmas pirmizrāde notika  Toronto kinofestivālā.

Filma 2011. gadā nominēta Amerikas Kinoakadēmijas balvai nominācijā "Labākie vizuālie efekti".

Filmā parādīti trīs stāsti par trim cilvēkiem, kurus nāve ietekmē diezgan līdzīgi.

## Atsauces

## Ārējās saites
Tiesnesis (sports)

**Sacensību tiesnesis** jeb **tiesnesis** ir persona, kas vada sacensības, no neitrāla skatu punkta sekojot noteikumu ievērošanai, izšķirot strīdus un pieņemot lēmumus sacensību laikā.
Dažādās sacensībās tiesnešus var saukt dažādi: galvenais tiesnesis, līnijtiesnesis, arbitrs, komisārs, laika ņēmējs, u.c.

[thumb|right|Tiesnesis (pa labi) spēlētājam piešķir dzelteno kartīti [futbols|futbola spēles laikā]]
Tornimegi

**Tornimegi** () ir augstākais reljefa punkts Hījumā salā. Tā virsotne atrodas 69,3 m virs jūras līmeņa, līdz ar to tas ir Igaunijas salu augstākais punkts.
Vilkatis (filma)

**"Vilkatis"** () ir 2010. gada ASV šausmu filma, kuras režisors ir Džo Džonstons. Galvenās lomas atveido Entonijs Hopkinss, Emilija Blanta, Hugo Vīvings un Benisio del Toro. Filmas pirmizrāde notika  Holivudā.

Filma 2011. gadā ieguva Amerikas Kinoakadēmijas balvu nominācijā "Labākais grims".

Filmā kādu amerikāņu vīrieti pēc atgriešanās dzimtenē sakož un nolād vilkatis.

## Atsauces

## Ārējās saites
Latvijas Universitātes Latviešu valodas institūts

**LU Latviešu valodas institūts** (LU LaVI) ir Latvijas Universitātes zinātniska institūcija, kas pēta latviešu valodas funkcionēšanu, latviešu valodu vēsturiskā un areālā skatījumā, latviešu valodas leksiku (tostarp vietvārdus un personvārdus), latviešu valodas gramatiku un tās mūsdienu sociolingvistisko situāciju.

## Vēsture
Par savu priekšteci Latvijas Universitātes Latviešu valodas institūts uzskata 1935. gada 1. decembrī dibināto **Latviešu valodas krātuvi** (1935–1944), ko atdalīja no Latviešu folkloras krātuves, turpinot tajā uzsākto vietvārdu un izlokšņu parādību materiālu vākšanu.
Pēc Latvijas padomju okupācijas 1945. gadā to pārdēvēja par LVU Latvijas PSR Latviešu valodas un literatūras institūtu un 1946. gadā iekļāva Latvijas PSR Zinātņu akadēmijas sastāvā kā Valodas un literatūras institūtu. Sākotnēji LZA Valodas un literatūras institūtā bija divas galvenās daļas: Literatūras daļa, ko vadīja tā direktors Andrejs Upīts, un Valodas daļa, ko vadīja Jānis Endzelīns. 1953. gadā Valodas daļu sadalīja divās struktūrvienībās: Vārdnīcu sektorā (vadītājs J. Endzelīns), kura uzdevumos ietilpa modernās valodas vārdnīcas, vietvārdu vārdnīcas un izlokšņu vārdnīcu sastādīšana, un Gramatikas sektorā, kurā analizēja latviešu valodas uzbūvi sinhronā skatījumā.  
Iesaistoties 1976. gadā *Atlas Linguarum Europae* izstrādē, tika savākti latviešu valodas izlokšņu materiāli no 38 izloksnēm.

Atmodas kustības laikā institūta direktora vietniece zinātniskajā darbā Aina Blinkena 1988. gada 30. augustā publicēja plašu rakstu “Par latviešu valodas statusu — esošo un vēlamo”, ievērojot publikācijās, diskusijās un iedzīvotāju vēstulēs pausto tautas gribu, Latvijas PSR Augstākā padome 1988. gada 6. oktobrī pieņēma lēmumu par valsts valodas statusa piešķiršanu latviešu valodai Latvijā.

1992. gadā to pārdēvēja par LZA Latviešu valodas institūtu, 1998. gadā institūts tika integrēts Latvijas Universitātē kā patstāvīga juridiska persona, 2006. gada 1. aprīlī to pārveidoja par Latvijas Universitātes aģentūru, bet 2015. gadā par Latvijas Universitātes pamatstruktūrvienību.

## Struktūra
* Valodas vēstures un dialektoloģijas nodaļa (vad. Anna Stafecka)
* Onomastikas nodaļa (vad. Sanda Rapa)
* Latviešu valodas gramatikas nodaļa (vad. Juris Grigorjevs)
* Leksikoloģijas un leksikogrāfijas nodaļa (vad. Agris Timuška)
* Sociolingvistikas nodaļa (vad. Ina Druviete)
* Terminoloģijas nodaļa (vad. Regīna Kvašīte)
  
## Atsauces
Solaris Urbino 18

***Solaris Urbino 18*** ir zemās grīdas savienotais autobusu modelis, kas paredzēts pasažieru pārvadāšanai pilsētas robežās un ārpus tās. To ražo Polijas autobūves uzņēmums ''Solaris Bus & Coach'' Polijā Boļehovo-Osedlē (netālu no Poznaņas), Lielpolijas vojevodistē. 

*Solaris Urbino 18* sērijveida ražošana tika uzsākta 1999. gadā. No 2002. līdz 2005. gadam, tika ražoti otrās paaudzes autobusi. Trešās paaudzes autobusus sāka ražot 2005. gadā. 2014. gadā tika uzsākta ceturtās paaudzes ražošana. 

Rīgā izmanto pirmās, trešās un ceturtās paaudzes *Urbino 18* autobusus.

## Skatīt arī
* *[[Solaris Trollino 18]]*
* *[[Solaris Urbino 18 Hybrid]]*

## Ārējās saites
* Solaris autobusu mājaslapa
Dominikānas olimpisko medaļnieku uzskaitījums

Šajā uzskaitījumā apkopoti **[[Dominikāna]]s sportisti, kas olimpiskajās spēlēs ir ieguvuši medaļas**.

Līdz šim Dominikāna olimpiskajās spēlēs ir ieguvusi 7 medaļas, visas vasaras olimpiskajās spēlēs. Pirmo medaļu Dominikāna izcīnīja 1984. gada Losandželosas spēlēs. Kopš 2004. gada Atēnu spēlēm tā ir izcīnījusi olimpiskās medaļas katrās nākamajās vasaras spēlēs. Visvairāk medaļu — 3 medaļas — ir izcīnītas vieglatlētikā. Ar medaļām bagātākais Dominikānas sportists ir vieglatlēts Felikss Sančess, kurš izcīnījis divas zelta medaļas.

## Sportistu uzskaitījums
*Iekļauti tie sportisti, kas olimpiskajās spēlēs [[olimpiskās spēles|olimpiskajās spēlēs]] piedalījušies un izcīnījuši medaļas pārstāvot Dominikānu.*

[200px|thumb|Vieglatlēts [Felikss Sančess ir olimpiskajām medaļām bagātākais Dominikānas sportists.]]

### Vasaras olimpiskās spēles

## Skatīt arī
* Dominikāna olimpiskajās spēlēs
* Dominikānas karognesēji olimpiskajās spēlēs

## Ārējās saites
* 
* 
*
Robežu iela (Viesīte)

**Robežu iela** ir viena no Viesītes pilsētas vēturiskās daļas ielām. Tā ir vistālāk ziemeļos esošā iela pilsētas teritorijā. Iela klāta pamatā ar asfalta segumu. Tikai ielas sākumposms ir kā lauku ceļš pār pļavu, kas pēc krustojuma ar Amatnieku ielu pārtop par asfaltētu ielu. Kā norāda tās nosaukums, pa ielu iet pilsētas robeža, kas sadala Viesītes pilsētu un Viesītes pagastu. Šajā vietā pilsētas robeža un ielas nosaukums nav mainījies kopš Viesītes pilsētas dibināšanas 1928. gadā. Ielas garums ir 450 m un tajā ir 10 adreses, kas visas ir nepāra un izvietotas ielas dienvidu pusē. Ielas ziemeļu pusē atrodas jau vēsturiskā lauku teritorija, kur plaši īpšumi piederēja Stauģu mājām, attiecīgi tāpēc adresācija ir ar mājvārdiem.

## Ielu savienojumi
Robežu iela ir savienota ar šādām ielām:
* Paula Stradiņa iela (T-veida krustojums)
* Lapu iela
* Amatnieku iela
* Krasta iela (T-veida krustojums)
* Kaļķu iela (T-veida krustojums)

## Skatīt arī
* Viesīte
* Viesītes ielu uzskaitījums

## Atsauces
Ahmadiji

thumbnail|235px|Ahmadiju karogs
**Ahmadiju musulmaņu kopiena** (, *al-Jamā'ah al-Islāmiyyah al-Aḥmadiyyah*, ) ir globāla musulmaņu kustība. To 1889. gadā izveidoja Britu Indijā, Pendžābā, dzīvojošais Mirza Gulāms Ahmads, kurš pats sevi pasludināja par dievišķi apsolīto mahdī (mesiju), kuru musulmaņi gaidīja, lai mierīgā ceļā panāktu islāma triumfu. Viņš apgalvoja, ka iemieso arī citu lielo reliģiju eshatoloģiskās figūras, piemēram, Višnu un Jēzu Kristu. Kustība ir zināma arī kā Ahmada musulmaņi vai vienkārši ahmadi.

Lielākā daļa no ahmadijiem dzīvo Pakistānā. 1970. gados Pakistānā ahmadiji tika atzīta par nemusulmaņu kopienu un viņiem tika aizliegts saukties par musulmaņiem.

## Atsauces

## Ārējās saites
Dominikānas karognesēji olimpiskajās spēlēs

Šajā uzskaitījumā apkopoti **[[Dominikāna]]s pārstāvji un sportisti, kas [[olimpiskās spēles|olimpisko spēļu]] oficiālajās ceremonijās nesuši valsts karogu.**

Dominikāna līdz šim ir piedalījusies tikai vasaras olimpiskajās spēlēs (kopš 1964. gada).

## Vasaras olimpiskajās spēles

## Skatīt arī
* Dominikāna olimpiskajās spēlēs
* Dominikānas olimpisko medaļnieku uzskaitījums

## Atsauces

## Ārējās saites
* 
*
Nigmets Nurmakovs

**Nigmets Nurmakovs** ( — ) bija Kazahstānas politiķis, Kirgīzijas APSR Tautas Komisāru Padomes priekšsēdētājs, KPFSR Augstākās Tiesas Kazahijas nodaļas priekšsēdētājs. Piedalījās lēmuma pieņemšanā par Kazahijas APSR galvaspilsētas pārcelšanu no Orenburgas uz Kizilordu, bet pēc tam uz Almati. Cīnījās par valsts valodas statusa piešķiršanu kazahu valodai, par ko tika apsūdzēts nacionālfašismā. 1937. gadā bija represēts un nošauts. 1956. gadā reabilitēts.

## Ārējās saites
* Biogrāfija
Autoceļš V806

|}
|}

**V806** autoceļš **Viesīte—Mucenieki** ir Latvijas vietējais autoceļš. Tas sākas pie autoceļa V956 Viesītē kā Robežu iela un beidzas pašvaldības vietējo ceļu krustojumā aiz Mucenieku mājām. Autoceļš ir 4,1 km garš, klāts ar asfaltbetona segumu Viesītē un ar grants segumu visā atlikušajā garumā. Ceļš atrodas Jēkabpils novada Viesītes pagastā.

## Atsauces